19 



Da det altsaa var forbundet med Vanskeligheder herfra at 

 naa frem til Sydvestsiden af Nunatap tasia, vendte jeg tilbage 

 til KungiiaK. Løjtnant Schjørring sejlede videre med Kone- 

 baaden til Klavshavn for at hente Skonrogger, 



Vejret havde hidtil været straalende smukt Sommervejr, 

 men nu kom der en Uge med Regn og ustadigt Vejr. For at 

 udnytte Tiden bestemte jeg Flod og Ebbe ved KunguaK. Den 

 6te Juli fandt jeg Forskellen at være 2.3 m.; en ganske be- 

 tydelig Forskel, som man ikke skulde vente at Onde ved en 

 Fjordarm, der delvis er lukket af Isfjælde. Dagen efter fandt 

 jeg, at den kun beløb sig til 1.6 m. Denne store Variation 

 ved jeg ikke, hvorledes jeg skal forklare. Forøvrigt fandt jeg 

 ogsaa ved en Maaling senere i KeKcrtarsunguit ilua en betyde- 

 lig, om end ikke saa stor Forskel paa Flodhøjden, bestemt paa 

 to paa hinanden følgende Dage. 



De følgende Dage bedredes Vejret noget, og efter en Nat 

 med voldsomt Skybrud klarede det endelig af, og jeg lod saa 

 Telt og Bagage bære op til Nunatap tasia. 



Under alt dette var det mig paafaldende, at Luften over 

 Indlandsisen var klar; medens vi over Yderlandet havde en 

 skydækket Himmel, der hyppig gav Regn, skinnede Solen over 

 Indlandsisen; Skyer og Taage, der kom drivende ude fra Kysten, 

 forsvandt lige med et, saa snart de kom ind imod Indlandsisens 

 Rand. 



I Mellemtiden havde jeg paany gjort en Udflugt til Kan- 

 gerdlukasik og besteget FjæJdryggen øst for denne. 



Kangerdlukasik er saavel mod Øst som mod Vest be- 

 grænset af næsten lodrette Vægge ; mod Syd er derimod Landet 

 lavere. Kangerdlukasik og Kunguas-Dal betegner en Sænk- 

 ning, der rimeligvis fortsætter sig videre mod Syd forbi Akilia. 

 Forøvrigt spille saadanne Sænkninger en meget væsentlig, for 

 ikke at sige den væsentligste Rolle ved Terrænets Modellering 

 i Grønland. Isens Virkning spiller en langt mindre Rolle, 

 Foldningen ligeledes. 



2* 



